நிறங்களின் சிறகுகள், பறவைகள் - வாழ்க்கை கவிதை

சிறகுகள் 
 நிறங்களின் சிறகுகள், பறவைகள் 
 அடைகாத்து வளர்த்தவை 
 மரங்களுக்கு மேலாகவும் கீழாகவும் 
  பறந்து தொழிலுக்குச் செல்லும் 
 நிறங்களின் சிறகுகள், பறவைகள் 
 பொழுது என்பது 
 நாளுக்கு ஜந்து முறை உதிக்கும் 
 அதிகமான பறவைகள் தொழிலுக்குச் செல்ல 
 சூரியனும் அலுப்பில்லாமல் 
 நாளுக்கு ஜந்து முறை உதிக்கும் 
 யாரது வீட்டுக்குள் நுழைவது 
 என் வீட்டுக்குள் மையத்து இருக்கிறது 
 கால் பெருவிரல்கட்டி 
 என் வீட்டுக்குள் மையத்து இருக்கிறது 
 மணக்குச்சிகளின் வாசமும் 
 அழும் குரல்களின் வாசமும் 
 மரணம் எவ்வாராக இருக்கும்? 
 மனதுக்குள் என்னவோ உடைந்து நொறுங்கும் 
  பதட்டம் கழுத்தை அறுக்கும் 
 பச்சை இலைகளையும், கொத்துக்களையும் 
 கழுத்தில் வைத்து அறுக்கும் 
 என்னை விடுங்கள் என்னை விடுங்கள் 
 என்னால் ஒன்றும் பேசிட முடியவில்லை 
 சூரியன் நாலாம் தடவையாக உதிக்கிறது 
 இன்னும் ஒரு மரணச் செய்தியோடு 
 பறவைகள் ஏழாம் தடவையாக பறக்கிறது வயலெங்கும்